Grim

Grim er en bydel i Kristiansand. Det fullstendige navnet er Grim-Møllevann-Dalane. Grunnkretsene i området er Grim-Dueknipen, Grimsmyra, Kolsberg, Møllevannet-Klappane, Enrum-Paradis, Suldalen og Krossen-Dalane. Bydelen har 5 471 innbyggere (2020).

Byen ble grunnlagt på grunn fra gårdene Grim, som var delvis krongods, og Eg. Området ble kalt Grimsmoen og ble overdratt i 1643 og 1644. Det er i dag byens sentrum og kalles Kvadraturen etter den kvadratiske byplanen som ble utarbeidet etter renessanseidealer. Betegnelsen Sanden brukes også når det refereres til Grimsmoen.

Grim er et prestegjeld og sogn i Kristisansand prosti i Agder og Telemark bispedømme. Grim kirke er en arbeidskirke tegnet av Alv Erikstad og oppført i 1969 i betong. Den har 750 sitteplasser. Hellemyr ble skilt ut som eget sogn 30. november 1997.

 Grunnkretser 
Gater/veier i grunnkretsene, sortert alfabetisk.
DelbydelGater og veierGrim-DueknipenBellevue, Brønnstykket, Dueknipen, Helgolandsgate, Jernbaneveien, Jørgen Moesgate, Camilla Colletsgate, Kaptein Kragsvei, del av Møllevannsveien, Oscar Isachsensgate, del av Palle Rosenkrantzgate, del av Setesdalsveien, Sigurd Liesgate, del av Vesterveien GrimsmyraArtillerivollen, Baneheiveien, Borgerkorpsgaten, Eidsv. Mørchsgate, Grimsvollen, Hollendergaten, Jonas Anton Hjelmsgate, Materialstykket, Møllergaten, del av Palle Rosenkrantzgate, Prost Lassens gate, del av Ravnedalsveien, del av Setesdalsveien, Vektergaten, WergelandsveienKolsbergEventyrveien, del av Fagerdalsveien, del av Fagervollen, Gamle Flekkerøyvei, Hellinga, Haakonsensvei, Kobberveien, Kolsbergveien, Per Gyntsvei, del av TinnheiveienMøllevannet-KlappaneElisenhøyveien, Elisenlund, del av Fagerdalsveien, Fagerkollen, Jørgen Løvlandsvei, Klappane, del av Krosseveien, Markveien, del av Møllevannsveien, del av Setesdalsveien, SolholmsveienEnrum-ParadisEnrum, Løkkeveien, Paradisveien, del av RavnedalsveienSuldalenGamle Mandalsvei, del av Krosseveien, Ledningsveien, Setesdalsveien (nr 71), SuldalsveienKrossen-DalaneDalaneveien, del av Setesdalsveienthumb|left|Grim kirke

 Transport 
Riksvei 9 går igjennom bydelen Grim. Europavei 39 begynner ved Møllevannsveien/Vesterveien. Nettbuss Sør dekker bydelen med busslinjene 13 Grimsmyra, 15 Tinnheia og 19 Suldalen. Jernbanelinjen går igjennom bydelen Grim fra Kristiansand stasjon via Grimsbroa, Klappane, Krossen og Dalane i østgående retning. Sporene vestover svinger av ved Krossen.

 Utdanning 
Grim skole er en ungdomsskole for bydelene Grim, Hellemyr og Tinnheia. Det er to barneskoler på Grim, Solholmen og Krossen.

 Referanser 

 Eksterne lenker 

Kategori:Bydeler i Kristiansand